Държавен вестник, бр. 85, 2025 г., стр. 39

БРОЙ  85	
Д Ъ Р Ж А В Е Н  В Е С Т Н И К 	
СТР.  39   
1. Изисквания към кандидатите 
1.1. Изисквания към кандидатите за входящо минимално образователно и/или входящо 
квалификационно равнище за придобиване на степен на професионална квалификация съгласно 
Закона за професионалното образование и обучение 
За придобиване на трета степен на професионална квалификация по професията 
„Разработване на полезни изкопаеми“ от Списъка на професиите за професионално образование 
и обучение, утвърден от министъра на образованието и науката със Заповед № РД 09-2230 от 
09.08.2024 г., изискванията за входящото минимално образователно равнище към кандидатите са: 
  за ученици – завършено основно образование; 
  за лица, навършили 16 години – придобито право за явяване на държавни зрелостни 
изпити или завършено средно образование. 
 
1.2. Здравословното състояние на кандидата се удостоверява с медицински документ, 
доказващ, че професията, по която желае да се обучава, не му е противопоказна. 
 
2. Описание на професията 
Лицето, придобило трета степен на професионална квалификация по професията 
„Разработване на полезни изкопаеми“, организира изпълнението на дейности, свързани с 
прокарването на минни изработки в мини за добив по открит, подземен или комбиниран способ, 
в кариери за открит добив на подземни богатства. Участва в организацията по прокарване на 
тунели, шахти, траншеи и др. Организира изпълнението на дейности по добива/извличането на 
полезни изкопаеми от земните недра, включително и чрез преобразуване на естественото им 
състояние. Отчита данните за количествените и качествените показатели на полезните изкопаеми 
и/или получените от тях суровини. Следи качествените показатели на полезните изкопаеми и при 
необходимост ги привежда в норма съобразно действащите изисквания и стандарти. Осъществява 
контрол и поддържане на потока от преработени и непреработени полезни изкопаеми (метални и 
неметални полезни изкопаеми, твърди горива, строителни материали, скалнооблицовъчни 
материали и минни отпадъци) на транспортни конвейери (гумено-транспортни ленти, въжени 
линии и други подобни) за подаване към съответните машини и съоръжения. При изпълнение на 
изброените трудови дейности специалистът, придобил трета степен на професионална 
квалификация по професията „Разработване на полезни изкопаеми“, спазва утвърдените проекти 
за търсене, проучване, добив и преработка на подземните богатства, техническа ликвидация и/или 
консервация на геологопроучвателни и миннодобивни обекти, паспорти на пробивно-взривни 
работи, паспорти за крепене и други. 
Лицето, придобило трета степен на професионална квалификация по професията 
„Разработване на полезни изкопаеми“, следи и контролира ефективната експлоатация на машини, 
механични инсталации и съоръжения в различни сфери на минното производство – открит и 
подземен добив на полезни изкопаеми, скалнооблицовъчни и строителни материали, в това число 
с непрекъснато действие за рязане, полиране, раздробяване, смилане, промиване, пресяване, 
сортиране и смесване на подземни богатства. Познава минни машини, съоръжения и апарати за 
търсене, проучване, добив и първична преработка и/или преработка на подземни богатства, 
пречистване на руднични води и рекултивация на засегнати земи. Също така спазва и следи за 
изпълнението на техническите и технологичните изисквания за работата на минни машини и 
съоръжения, за тяхната изправност, налягане и температурни параметри; поддържа и контролира